stanford-oval/wikipedia huggingface dataset:
อีวาน ราเชล วูด
ชีวิตส่วนตัว

อีวาน ราเชล วูด ถูกเลี้ยงดูและเติบโตมาด้วยความเชื่อทางศาสนายูดาห์ จากแม่ของเธอ โดยเธอเคยให้สัมภาษณ์ไว้ในปี ค.ศ. 2012 ว่าเธอมีความเชื่อในพระเจ้า แต่ไม่ใช่คนเคร่งศาสนา และคำจำกัดความของเธอเกี่ยวกับพระเจ้าไม่ได้จำกัดอยู่ในศาสนาใดโดยเฉพาะ
ช่วงปี ค.ศ. 2005 วูด เคยคบหากับ เจมี เบลล์ นักแสดงชาวอังกฤษ โดยทั้งคู่ได้พบกันจากการถ่ายทำมิวสิกวิดีโอเพลงของวงกรีนเดย์ ต่อมาในเดือนมกราคม ค.ศ. 2007 มีการเปิดเผยว่าเธอกำลังคบหากับ มาริลีน แมนสัน นักร้องชื่อดังที่อายุมากกว่าเธอถึง 18 ปี ด้วยวัยของทั้งคู่ที่ห่างกันมากทำให้ มาริลีน แมนสัน เกิดแรงบันดาลใจในการแต่งเพลง "Heart-Shaped Glasses" ซึ่งอยู่ในอัลบั้ม "Eat Me, Drink Me" (ค.ศ. 2007) โดยเขาเคยให้สัมภาษณ์กับสถานีวิทยุบีบีซีว่า เพลงดังกล่าวเขาแต่งขึ้นขณะอ่านนวนิยายเรื่อง โลลิตา ของวลาดีมีร์ นาโบคอฟ ที่พูดถึงการหลงรักเด็กที่อายุน้อยกว่ามาก ทำให้เขานึกถึงความสัมพันธ์ระหว่างตัวเขาและอีวาน ราเชล วูด โดยมิวสิกวิดีโอเพลงนี้เขาได้ให้อีวาน ราเชล วูด แสดงด้วยตัวเอง ก่อนที่ทั้งคู่จะเข้าพิธีหมั้นกันในปี ค.ศ. 2010 แต่กลับเลิกรากันไปในอีก 7 เดือนต่อมา
หลังจากเลิกรากับมาริลีน แมนสัน ได้ไม่นาน วูดได้ออกมาเปิดเผยว่าเธอมีรสนิยมรักร่วมสองเพศหรือไบเซ็กชวล ในปี ค.ศ. 2011 ต่อมาเธอได้กลับไปคบหากับเจมี เบลล์ อีกครั้ง จนกระทั่งทั้งคู่ตัดสินใจแต่งงานกันในเดือนตุลาคม ค.ศ. 2012 ที่รัฐแคลิฟอร์เนีย และมีบุตรชายด้วยกัน 1 คนชื่อ "แจ็ค แมตฟิน เบลล์" ในปี ค.ศ. 2013
ในเดือนพฤษภาคม ค.ศ. 2014 อีวาน ราเชล วูด และเจมี เบลล์ ประกาศว่าทั้งคู่ได้ตัดสินใจหย่ากัน โดยบุตรชายของทั้งคู่อยู่ในความดูแลของเธอที่ลอสแอนเจลิส รัฐแคลิฟอร์เนีย ก่อนที่เธอจะมีผลงานเพลงในแนวอิเล็กโทรป็อปภายใต้ชื่อวง "เรเบล แอนด์ อะ บัสเกตเคส" ร่วมกับ แซค บียา นักแสดงและนักดนตรีชาวอเมริกัน-เม็กซิกัน ซึ่งเธอได้คบหากับแซค บียา ที่เป็นเพื่อนร่วมวงของเธอจนหมั้นหมายกันในปี ค.ศ. 2017 ก่อนจะเลิกรากันไปในปีเดียวกัน พร้อมกับการยุบวง
ในปี ค.ศ. 2021 เจมี เบลล์ ได้ยื่นคำร้องต่อศาลขอเป็นผู้มีอำนาจปกครองบุตรชายร่วมกับ อีวาน ราเชล วูด โดยเขาอ้างว่าเธอหลีกเลี่ยงไม่ยอมให้เขาได้พบกับบุตรชายและยังได้พาบุตรชายของเขาย้ายออกจากนครลอสแอนเจลิส รัฐแคลิฟอร์เนีย ไปยังเมืองแนชวิลล์ รัฐเทนเนสซี โดยไม่ได้รับความยินยอมจากเขาที่เป็นบิดาโดยชอบด้วยกฎหมาย ซึ่งวูดได้โต้แย้งว่าเธอทำไปเพราะคำนึงถึงความปลอดภัยของบุตรชายเนื่องจากเธอและบุตรชายถูกคุกคามโดยมาริลีน แมนสัน จนไม่สามารถอยู่ที่ลอสแองเจลิสได้อย่างปกติสุข
ผลงานการแสดง > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 1997 | ดิกกิงทูไชน่า | แฮเรียต ฟรานโควิตซ์ |  |
| 1998 | สองสาวพลักรักเมจิก | ไคลี โอเวนส์ |  |
| 1998 | เดอตูร์ | ดานีเอลลา โรเจอส์ |  |
| 2001 | ลิตเติลซีเครต | เอมิลี ลินด์สตรอม |  |
| 2002 | ซิโมน ดิจิตอลอ้อนหัวใจรัก | เลนี คริสเตียน |  |
| 2003 | วัยห้าว | เทรซี หลุยส์ ฟรีแลนด์ |  |
| 2003 | เดอะมิซซิ่ง ล่ามัจจุราชแดนเถื่อน | ลิลี กิลเคสัน |  |
| 2005 | เพรตตี เพอร์ซูเอชัน | คิมเบอร์ลี จอยซ์ |  |
| 2005 | เติมรักให้เต็มหัวใจ | ลาเวนเดอร์ "ป๊อปอาย" วูลฟ์เมเยอร์ |  |
| 2005 | หุบเขาแห่งรัก | โทบี |  |
| 2006 | แอสเทอริกซ์แอนด์เดอะไวกิงส์ | แอบบา (พากย์เสียง) | ฉบับภาษาอังกฤษ |
| 2006 | ปลาเล็กหัวใจทอร์นาโด | คอร์ดีเลีย (พากย์เสียง) |  |
| 2006 | ครอบครัวเพี้ยน ไม่ต้องบำบัด | นาตาลี ฟินช์ |  |
| 2007 | คิงออฟแคลิฟอร์เนีย | มิแรนดา |  |
| 2007 | ก่อนชีวิตปิดฉากลง | ไดอานา แม็คฟี |  |
| 2007 | แบทเทิลฟอร์เทอร์รา | มาลา (พากย์เสียง) |  |
| 2007 | รักนี้ คือทุกสิ่ง | ลูซี คาร์ริแกน |  |
| 2008 | เพื่อเธอขอสู้ยิบตา | สเตฟานี แรมซินสกี |  |
| 2009 | วอตเอเวอร์เวิกส์ | เมโลดี เซนต์แอน เซเลสทีน |  |
| 2010 | เปิดปมบงการ สังหารลินคอล์น | แอนนา เซอร์แรต |  |
| 2011 | การเมืองกินคน | มอลลี สเติร์นส์ |  |
| 2013 | ชาร์ลี คันทรีแมน รักนี้อย่าได้ขวาง | กาบี อิบาเนสคู |  |
| 2013 | อะเคสออฟยู | เบอร์ดี ฮาเซล |  |
| 2014 | แบร์ฟุ๊ต | เดซี เคนซิงตัน |  |
| 2015 | มนตร์มหัศจรรย์ | มาริแอนน์ (พากย์เสียง) |  |
| 2015 | อินทูเดอะฟอร์เรสต์ | เอวา |  |
| 2017 | อัลลัวร์ | ลอรา เดรก |  |
| 2018 | วัยแห่งฝันงดงาม | อี หลิน (พากย์เสียง) | ตอน: "Chiisana Fashion Show" ฉบับภาษาอังกฤษ |
| 2019 | โฟรเซ่น 2 ผจญภัยปริศนาราชินีหิมะ | ราชินีอิดูนา (พากย์เสียง) |  |
| 2020 | ลักเล็กพลิกล็อก | โอลด์ โดลิโอ ไดน์ |  |
| 2020 | โชว์บิซ คิดส์ | ตัวเอง | ภาพยนตร์สารคดีของเอชบีโอ |
| 2020 | วิเอนาแอนด์เดอะแฟนโตมส์ | ซูซี |  |
ผลงานการแสดง > ละครโทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 1994 | In the Best of Families: Marriage, Pride & Madness | Little Susie | ภาพยนตร์ทางโทรทัศน์ |
| 1994 | Search for Grace | Young Sarah / Robin | ภาพยนตร์ทางโทรทัศน์ |
| 1995 | Father for Charlie, AA Father for Charlie | Tessa | ภาพยนตร์ทางโทรทัศน์ |
| 1995 | Death in Small Doses | แอนนา | ภาพยนตร์ทางโทรทัศน์ |
| 1995–96 | อเมริกันกอทิก | โรส รัสเซลล์ | 3 ตอน |
| 1997 | Get to the Heart: The Barbara Mandrell Story | Jaime Dudney - Age 8 | ภาพยนตร์ทางโทรทัศน์ |
| 1998–99 | โปรไฟเลอร์ | โคลอี วอเตอส์ | 6 ตอน |
| 1999 | Down Will Come Baby | Robin Garr | ภาพยนตร์ทางโทรทัศน์ |
| 1999–2002 | Once and Again | Jessie Sammler | ตัวละครหลัก 55 ตอน |
| 2000 | Touched by an Angel | Sarah Radcliff | Episode: "Pandora's Box" |
| 2002 | เดอะเวสต์วิง | โฮแกน เครก | ตอน: "The Black Vera Wang" |
| 2003 | ซีเอสไอ: ไครม์ซีนอินเวสติเกชัน | โนรา อีสตัน | ตอน: "Got Murder?" |
| 2009–11 | แวมไพร์พันธุ์ใหม่ | โซฟี แอนน์ เลอเคิร์ก | 8 ตอน |
| 2011 | มิลเดร็ด เพียร์ซ หัวอกแม่ | เวดา เพียร์ซ |  |
| 2013 | Robot Chicken | Travis' Girlfriend / Mother (voice) | Episode: "Botched Jewel Heist" |
| 2015 | Doll & Em | Evan | 5 episodes |
| 2016–ปัจจุบัน | เวสต์เวิล์ด | โดโลเรส อเบอร์นาธี | ตัวละครหลัก; 3 ฤดูกาล |
| 2018–19 | Drunk History | หลายบทบาท | 2 ตอน |
| 2019 | What We Do in the Shadows | Evan the Immortal Princess of the Undead | Episode: "The Trial" |
| 2022 | ฟีนิกซ์ ไรซ์ซิง | ตัวเอง | ภาพยนตร์สารคดี |
วูด ในเทศกาลภาพยนตร์นานาชาติโทรอนโต​ ปี ค.ศ. 2007
วูด ในงานฉายรอบปฐมทัศน์ของภาพยนตร์เรื่อง Whatever Works เดือน เมษายน 2009
อุณหภูมิปกติของร่างกายมนุษย์

| ชนิดของอุณหภูมิร่างกาย |
| --- | --- |
: อุณหภูมิแกน (ทวารหนัก หลอดอาหาร ฯลฯ) 
ปกติ: 36.5–37.5 °C (98–100 °F) 
ภาวะตัวเย็นเกิน: <35.0 °C (95.0 °F) 
ไข้: >37.5–38.3 °C (100–101 °F) 
ภาวะไข้สูง: >37.5–38.3 °C (100–101 °F) 
ไข้สูงเกิน: >40.0–41.5 °C (104–107 °F) 
ด ค ก
อุณหภูมิปกติของร่างกายมนุษย์ (อังกฤษ: Normal human body temperature หรือ normothermia หรือ euthermia) คือระดับอุณหภูมิที่ขึ้นอยู่กับสถานที่ เวลา และ ระดับกิจกรรมที่ปฏิบัติ ของการวัดอุณหภูมิของร่างกาย แต่โดยทั่วไปแล้วเป็นที่ยอมรับกันว่า 37.0°C หรือ 98.6°F เป็นอุณหภูมิเฉลี่ยของอุณหภูมิปกติของร่างกาย  อุณหภูมิ 36.8 ±0.7 °C หรือ 98.2° ±1.3 °F เป็นอุณหภูมิเฉลี่ยที่วัดใต้ลิ้น แต่อุณหภูมิที่วัดทางทวารหนัก หรือ วัดโดยตรงจากภายในร่างกายจะสูงกว่าเล็กน้อย ในรัสเซียหรือในประเทศในอดีตสหภาพโซเวียตอุณหภูมิปกติของร่างกายเฉลี่ย 36.6°C หรือ 97.9°F โดยวัดจากใต้รักแร้ แกนอุณหภูมิของร่างกายของแต่ละคนมักจะลดต่ำสุดในช่วงที่สองของนอนหลับ ที่เรียกว่า “nadir” ซึ่งเป็นส่วนสำคัญของ
ดูเพิ่ม

อุณหภูมิ
อีเซทิไมบ์

| --- | --- |

ข้อมูลทางคลินิก
ชื่อทางการค้า: Zetia
AHFS/Drugs.com: โมโนกราฟ
MedlinePlus: a603015
ระดับความเสี่ยงต่อทารกในครรภ์:  AU: C   US: C (ยังไม่ชี้ขาด)   
ช่องทางการรับยา: รับประทาน
รหัส ATC: C10AX09 (WHO) 
กฏหมาย
สถานะตามกฏหมาย:  AU: S4 (ต้องใช้ใบสั่งยา)   CA:  ℞-only   UK: POM (Prescription only)   US: ℞-only  
ข้อมูลเภสัชจลนศาสตร์
ชีวประสิทธิผล: 35–65%
การจับกับโปรตีน: >90%
การเปลี่ยนแปลงยา: ผนังลำไส้เล็ก, ตับ
ครึ่งชีวิตทางชีวภาพ: 19–30 ชั่วโมง
การขับออก: ไต 11%, อุจจาระ 78%
ตัวบ่งชี้
 ชื่อตามระบบ IUPAC (3R,4S) -1- (4-fluorophenyl) -3-[(3S) -3- (4-fluorophenyl) -3-hydroxypropyl]-4- (4-hydroxyphenyl) azetidin-2-one 
เลขทะเบียน CAS: 163222-33-1 Y
PubChem CID: 150311
IUPHAR/BPS: 6816
DrugBank: DB00973 Y
ChemSpider: 132493 Y
UNII: EOR26LQQ24
KEGG: D01966 Y
ChEBI: CHEBI:49040 Y
ChEMBL: CHEMBL1138 Y
ECHA InfoCard: 100.207.996 
ข้อมูลทางกายภาพและเคมี
สูตร: C24H21F2NO3
มวลต่อโมล: 409.4 g·mol−1 g·mol−1
แบบจำลอง 3D (JSmol): Interactive image
จุดหลอมเหลว: 164 ถึง 166 องศาเซลเซียส (327 ถึง 331 องศาฟาเรนไฮต์)
 SMILES Fc1ccc (cc1) [C@@H](O) CC[C@H]4C (=O) N (c2ccc (F) cc2) [C@@H]4c3ccc (O) cc3 
 InChI InChI=1S/C24H21F2NO3/c25-17-5-1-15 (2-6-17) 22 (29) 14-13-21-23 (16-3-11-20 (28) 12-4-16) 27 (24(21) 30) 19-9-7-18 (26) 8-10-19/h1-12,21-23,28-29H,13-14H2/t21-,22+,23-/m1/s1 Y Key:OLNTVTPDXPETLC-XPWALMASSA-N Y 
  (verify)
 สารานุกรมเภสัชกรรม
อีเซทิไมบ์ (อังกฤษ: Ezetimibe อ่านว่า /ɛˈzɛtɪmɪb, -maɪb/) เป็นยาลดระดับไขมันในกระแสเลือด ออกฤทธิ์โดยการลดการดูดซึมคอเลสเตอรอลในลำไส้เล็ก โดยยาดังกล่าวเป็นยาชนิดแรกของยากลุ่มยับยั้งการดูดซึมคอเลสเทอรอล (cholesterol-absorption inhibitor) ที่ได้รับการรับรองจากคณะกรรมการอาหารและยาของสหรัฐอเมริกา เมื่อเดือนตุลาคม พ.ศ. 2545 อีเซทิไมบ์เป็นยากลุ่มใหม่สำหรับรักษาภาวะไขมันในเลือดสูง ซึ่งอาจพิจารณาใช้ยาดังกล่าวเดี่ยวๆ ในกรณีที่ใช้ยาลดระดับไขมันในกระแสเลือดชนิดอื่นแล้วไม่ได้ผล หรืออาจพิจารณาใช้กับยาลดไขมันในเลือดกลุ่มสแตติน (เช่น อีเซทิไมบ์/ซิมวาสแตติน ซึ่งมีจำหน่ายในชื่อการค้า Vytorin และ Inegy) ในกรณีที่การใช้สแตตินเดี่ยวๆแล้วยังไม่สามารถควบคุมระดับไขมันในกระแสเลือดได้
แนวทางการรักษาภาวะไขมันในกระแสเลือดสูงหลายแนวทางได้แนะนำให้อีเซทิไบม์เป็นยาทางเลือกรอง (second line therapy) สำหรับผู้ที่ไม่สามารถใช้ยากลุ่มสแตตินได้หรือผู้ที่ไม่สามารถลดระดับไขมันในกระแสเลือดให้ถึงเป้าหมายได้ด้วยการใช้ยากลุ่มสแตตินเดี่ยวๆ ยกเว้นแนวทางการรักษาของสมาคมแพทย์โรคหัวใจแห่งสหรัฐอเมริกา (American Heart Association) และวิทยาลัยแพทย์โรคหัวใจอเมริกา (American College of Cardiology) ที่ไม่ได้แนะนำให้อีเซทิไบม์เป็นยาทางเลือกรอง
การใช้ประโยชน์ในทางการแพทย์

ในช่วงกลางปี ค.ศ. 2014 แนวทางการรักษาของสมาคมแพทย์โรคหัวใจแห่งสหรัฐอเมริกา (American Heart Association) และวิทยาลัยแพทย์โรคหัวใจอเมริกา (American College of Cardiology) ได้แนะนำให้ผู้ที่มีระดับไขมันในกระแสเลือดสูงควรได้รับการรักษาด้วยยากลุ่มสแตตินเป็นทางเลือกแรก  ตามคำแนะนำของแนวทางการรักษาดังกล่าวได้มีการแนะนำให้ใช้ยากลุ่มสแตตินในขนาดที่สูงกว่าแนวทางการรักษาในปีก่อนหน้า โดยไม่ได้มีการกำหนดเป้าหมายของระดับไขมันในกระแสเลือดที่เหมาะสม และไม่ได้มีการแนะนำให้ใช้ยาลดไขมันในกระแสเลือดชนิดอื่นที่นอกเหนือไปจากยากลุ่มสแตติน ส่วนแนวทางการรักษาของสมาคมแพทย์โรคหัวใจยุโรปและสมาคมโรคหลอดเลือดแข็งแห่งยุโรป (European Society of Cardiology/European Atherosclerosis Society Guideline) แนวทางการรักษาของสมาคมโรคหลอดเลือดแข็งแห่งประเทศญี่ปุ่น (Japan Atherosclerosis Society Guideline) แนวทางการรักษาของสถาบันความเป็นเลิศทางคลินิกและสุขภาพแห่งชาติของสหราชอาณาจักร (National Institute for Health and Clinical Excellence Guideline) และแนวทางการรักษาของสมาคมโรคหลอดเลือดแข็งนานาชาติ (International Atherosclerosis Society Guideline)] ล้วนแนะนำให้อีเซทิไบม์เป็นหนึ่งในยาทางเลือกรองหลายๆชนิดเพื่อเป็นทางเลือกในการรักษาภาวะไขมันในกระแสเลือดสูงให้กับผู้ที่ไม่สามารถใช้ยากลุ่มสแตตินได้ หรือผู้ที่ไม่สามารถลดระดับไขมันในเลือดให้ถึงระดับเป้าหมายการรักษาได้ด้วยยากลุ่มสแตตินเพียงชนิดเดียว
ทั้งนี้ อีเซทิไมบ์นั้นมีผลลดระดับคอเลสเตอรอลชนิดความหนาแน่นต่ำ (Low density lipoprotein cholesterol; LDL-C) ในกระแสเลือดได้เพียงอย่างเดียวเท่านั้น ไม่ได้มีผลต่อผลลัพธ์อื่นที่เกิดจากการมีระดับไขมันในเลือดสูง เช่น ความเสี่ยงต่อการเสียชีวิต หรือความเสี่ยงต่อการเกิดโรคหัวใจและหลอดเลือด (cardiovascular diseae) อย่างโรคหัวใจขาดเลือดเฉียบพลัน (heart attack หรือ stroke) เป็นต้น ประสิทธิภาพของอีเซทิไมบ์ในการลดการเกิดโรคหลอดเลือดแข็ง (atherosclerosis) ในการศึกษาทางคลินิกหลายการศึกษานั้นยังคงให้ผลลัพธ์ที่ไม่สอดคล้องกันอยู่ การศึกษาที่มีชื่อย่อว่า "IMPROVE-IT" ได้ทำการศึกษาเพื่อประเมินว่าอีเซทิไมบ์มีผลต่อการเกิดโรคกล้ามเนื้อหัวใจขาดเลือด (acute coronary syndrome; ACS) ในผู้ที่มีความเสี่ยงต่อการเกิดภาวะความผิดปกติดังกล่าวแตกต่างไปจากยาอื่นมากน้อยเพียงใด โดยการแบ่งกลุ่มประชากรออกเป็น 4 กลุ่ม กลุ่มแรกได้รับยาสูตรผสม อีเซทิไมบ์/ซิมวาสแตติน ในขนาด 10/40 มิลลิกรัม กลุ่มที่สองได้รับซิมวาสแตตินในขนาด 40 มิลลิกรัม กลุ่มที่ 3 ได้รับยาหลอกที่ลักษณธคล้ายคลึกับยาสูตรผสมอีเซทิไมบ์/ซิมวาสแตติน และกลุ่มที่ 4 ได้รับยาหลอกที่มีลักษณะเหมือนซิมวาสแตติน ผลการศึกษาพบว่าการได้รับการรักษาด้วยอีเซทิไมบ์จะลดความเสี่ยงต่อการเกิดโรคหลอดเลือด (vascular disease) ได้ประมาณ 2%
อีเซทิไมบ์ได้รับการรับรองในสหรัฐอเมริกาในการใช้เป็นยาเสริมในกรณีต่อไปนี้:
ลดระดับไขมันในกระแสเลือดในผู้ที่มีภาวะไขมันในกระแสเลือดสูง โดยอาจใช้เดี่ยวๆหรือให้ร่วมกับยากลุ่มสแตติน
ลดระดับไขมันในกระแสเลือดในผู้มี่มีไขมันในกระแสเลือดสูงหลายชนิด (mixed hyperlipidemia) โดยพิจารณาให้ร่วมกับฟีโนไฟเบรต
ลดระดับไขมันในเลือดในผู้ที่มีไขมันในกระแสเลือดสูงที่เกิดจากกรรมพันธ์แบบสองยีน (homozygous familial hypercholesterolemia) โดยพิจารณาให้ร่วมกับยากลุ่มสแตตินชนิดใดชนิดหนึ่งที่จำเพาะเจาะจง
ลดระดับไขมันในเลือดในผู้ที่มีไขมันในกระแสเลือดสูงที่เกิดจากกรรมพันธ์แบบสองยีน ร่วมกับมีภาวะเม็ดเลือดแตกเป็นครั้งคราว ซีด ตับและม้ามโต (homozygous sitosterolemia)
ข้อห้ามใช้

ข้อห้ามใช้ต่อยาอีเซทิไมบ์ คือ มีประวัติการแพ้ต่อยานี้ ซึ่งอาจมีอาการตั้งแต่การเกิดผื่น, ลมพิษ (urticaria) หรือ แองจิโออีดีมา (angioedema) และผู้ที่ป่วยเป็นโรคตับขั้นรุนแรง โดยเฉพาะอย่างยิ่งเมื่อต้องรับประทานร่วมกับยากลุ่มสแตติน
อีเซทิไบม์สามารถเกิดอันตรกิริยากับไซโคลสปอรีน (cyclosporine) และยากลุ่มไฟเบรต (fibrates) ยกเว้นฟีโนไฟเบรต (fenofibrate) ได้อย่างมีนัยสำคัญ
อาการไม่พึงประสงค์

อาการไม่พึงประสงค์โดยทั่วไปจากการใช้ยาอีเซทิไมบ์ (≥1% ของผู้ที่ใช้ยา) ได้แก่ ปวดศีรษะ และ/หรือท้องเสีย (steatorrhea) ส่วนอาการไม่พึงประสงค์อื่นที่พบอุบัติการณ์การเกิดขึ้นได้บ้าง แต่ไม่บ่อยครั้ง (0.1–1% ของผู้ที่ใช้ยา) ได้แก่ ปวดเมื่อยกล้ามเนื้อ (myalgia) และ/หรือ มีระดับของเอนไซม์ตับที่เพิ่มสูงขึ้น (ALT/AST) อาการไม่พึงประสงค์ที่พบการเกิดขึ้นได้น้อยมาก (Rare;<0.1% ของผู้ที่ใช้ยา) ได้แก่ ปฏิกิริยาการแพ้ยา (hypersensitivity reactions) ซึ่งมักจะเกิดผื่น และ/หรือแองจิโออีดีมา (angioedema), และกล้ามเนื้ออ่อนแรง (myopathy) อาจพบเกิดขึ้นได้บ้าง ในรายที่เกิดอาการไม่พึงประสงค์เกี่ยวกับกล้ามเนื้อนั้น เช่น ปวดเมื่อยกล้ามเนื้อ และการเกิดการสลายของกล้ามเนื้อ (rhabdomyolysis) มีรายงานการเกิดขึ้นได้ ทั้งนี้ได้มีการระบุคำเตือนต่อการเกิดอาการไม่พึงประสงค์ที่รุนแรงดังกล่าวไว้ในฉลากของอีเซทิไมบ์เรียบร้อยแล้ว
กลไกการออกฤทธิ์

อีเซทิไมบ์ออกฤทธิ์ยับยั้งการดูดซึมคอเลสเตอรอลจากอาหารและน้ำดีเข้าสูแอนเทอโรไซต์ (enterocytes) ของลำไส้เล็ก ทำให้ปริมาณคอเลสเตอรอลที่ส่งขนส่งไปยังตับลดน้อยลง ส่งผลให้ตับต้องดึงเอาคอเลสเตอรอลที่อยู่ในกระแสเลือดมาใช้ในกระบวนการการสร้างน้ำดีแทน การดึงเอาคอเลสเตอรอลจากกระแสเลือดมาใช้นี้จะทำให้ระดับของคอเลสเตอรอลในกระเลือดลดลงได้ในที่สุด อย่างไรก็ตามอีเซทิไมบ์ไม่มีผลต่อการดูดซึมของไตรกลีเซอไรด์จึงมีฤทธิ์แตกต่างจากสารชนิดอื่นในกลุ่ม 2-azetidinones เช่น เอสซีเอช-48461 (SCH 48461) และ เอสซีเอช-53695 (SCH 53695) ที่ยับยั้งการดูดซึมไตรกลีเซอไรด์ นอกจากนี้ อีเซทิไมบ์ยังมีผลยับยั้งการดูดซึมสเตอรอลที่
ได้จากพืช (plant sterols) อีเซทิไมบ์ออกฤทธิ์ลดระดับไขมันในเลือดโดยไม่จับกับน้ำดีและไม่มีผลต่อเอนไซม์ไลเปสจากตับอ่อน โดยหากใช้อีเซทิไมบ์ร่วมกับยาลดไขมันกลุ่มสแตติน (Statins) จะทำให้ลดไขมันได้หลายตัวเช่น Total cholesterol, LDL-cholesterol, Non-HDL cholesterol, Apolipoprotein และ Triglyceride กับส่งผลให้เพิ่มไขมัน HDL-cholesterol ซึ่งเป็นไขมันดีต่อร่างกาย จากกลไกเหล่านี้ทำให้เกิดฤทธิ์ของการรักษาตามสรรพคุณดังที่กล่าวอ้างไว้ดังข้างต้น อย่างไรก็ตาม กลไกการออกฤทธิ์ยับยั้งการดูดซึมคอเลสเตอรอลของยาชนิดนี้ยังไม่เป็นที่ทราบแน่ชัด แต่คาดว่าอีเซทิไมบ์จะออกฤทธิ์ยับยั้งโปรตีนที่เป็นสารสื่อกลางสำคัญซึ่งทำหน้าที่เกี่ยวเนื่องกับกระบวนการการดูดซึมคอเลสเตอรอลที่มีชื่อว่า Niemann-Pick C1-like 1 (NPC1L1) บนเซลล์เยื่อบุทางเดินอาหาร (Gastrointestinal tract epithelial cells) และในเซลล์ตับ (hepatocytes), ปิดกั้น aminopeptidase N ซึ่งทำหน้าที่ย่อยสารอาการจำพวกโปรตีน, และรบกวน Caveolin 1-Annexin A2 complex ซึ่งทำหน้าที่ในการขนส่งคอเลสเตอรอล
เภสัชจลนศาสตร์

อีเซทิไมบ์ถูกดูดซึมอย่างรวดเร็วที่ลำไสเล็ก โดยภายใน 4-12 ชั่วโมงหลังการรับประทานอีเซทิไมบ์ ขนาด 10 มิลลิกรัมของผู้ใหญ่ในขณะท้องว่าง ระดับสูงสุดเฉลี่ย (Peak plasma concentration; Cmax) ของอิเซทิไมบ์ คือ 3.4-5.5 นาโนกรัมต่อมิลลิลิตร หลังจากอีเซทิไมบ์ถูดดูดซึม จะถูกเปลี่ยนแปลงอย่างรวดเร็วที่ผนังลำไส้เล็กและตับโดยผ่านปฏิกิริยากลูคูโรนิเดชัน
(glucuronidation) ได้สารเมแทบอไลต์คือ SCH 60663 ซึ่งเป็นสารฟีนอลิค กลูคูโรไนด์ (phenolic glucuronide) ที่มีฤทธิ์แรงกว่าอีเซทิไมบ์ และภายในระยะเวลา 2 ชั่วโมง ระดับอีเซทิไมบ์-กลูคูโรไนด์จะเข้าสู่ระดับสูงสุดในกระแสเลือด (45–71 นาโนกรัมต่อมิลลิลิตร) โดยระดับยาทั้งหมดในเลือดประกอบด้วยอีเซทิไมบ์ 10-20% และอีเซทิไมบ์-กลูคูโรไนด์ 80-
90% ซึ่งยาสามารถจับกับพลาสมาโปรตีนในเลือดได้มากกว่า 90% ของระดับยาทั้งหมด อีเซทิไมบ์
และอีเซทิไมบ์-กลูคูโรไนด์ถูกกำจัดออกอย่างช้าๆ โดยมีค่าครึ่งชีวิตของการกำจัดยาประมาณ 22
ชั่วโมง ทั้งนี้การรับประทานอีเซทิไมบ์พร้อมกับอาหาร ไม่ว่าจะเป็นอาหารที่มีไขมันสูงหรือต่ำ ไม่มีผลต่อระยะเวลาการดูดซึมอีเซทิไมบ์ อย่างไรก็ตาม การรับประทานยาอีเซทิไมบ์ร่วมกับอาหารที่มีไขมันสูงจะเพิ่มระดับยาสูงสุดในกระแสเลือดได้มากถึง 38% ส่วนชีวปริมาณการออกฤทธิ์ที่แท้จริงนั้นไม่ทราบแน่ชัด
อีเซทิไมบ์ถูกเปลี่ยนแปลงที่ตับและผนังลำไส้เล็กเป็นหลัก โดยผ่านปฏิกิริยากลูคูโรไนด์ คอนจูเกชั่น (Glucuronide conjugation) จากนั้นจะถูกขับออกทางปัสสาวะและน้ำดีในลำดับถัดมา (10% และ 90% ตามลำดับ) โดยทั้งอีเซทิไมบ์และอีเซทิไมบ์-กลูคูโรไนด์จะถูกกำจัดออกจากกระแสเลือดโดยมีค่าครึ่งชีวิตของการกำจัดยาประมาณ 22 ชั่วโมงสำหรับกรณีที่บริหารยาวันละครั้ง ทั้งนี้อีเซทิไมบ์ไม่มีผลยับยั้งหรือเหนี่ยวนำไอโสเอนไซม์ พี450 (Cytochrome P-450 isoenzymes) จนถึงระดับที่มีนัยสำคัญ ทำให้อีเซทิไมบ์เกิดอันตรกิริยาระหว่างยากับยาอื่นได้น้อย นอกจากนี้แล้ว การใช้อีเซทิไมบ์นั้นยังไม่จำเป็นต้องมีการปรับขนาดยาในผู้ป่วยที่มีการทำงานของไตบกพร่องหรือผู้ที่มีการทำงานของตับบกพร่องเพียงเล็กน้อย (Child-Pugh score 5–6). เนื่องจากในปัจจุบันยังมีข้อมูลไม่เพียงพอเกี่ยวกับการปรับขนาดยาอีเซทิไมบ์ในผู้ป่วยที่มีการทำงานของตับบกพร่องปานกลางถึงรุนแรง (Child-Pugh score 7–15) โดยหากองตามข้อมูลบริษัทผู้ผลิตอีเซทิไมบ์แล้วพบว่าไม่มีความจำเป็นต้องมีการปรับขนาดอีเซทิไมบ์ในกลุ่มผู้ป่วยดังกล่าว ในผู้ป่วยที่มีการทำงานของตับบกพร่องเล็กน้อย, ปานกลาง, หรือรุนแรงนั้น ค่าเฉลี่ยของพื้นที่ใต้กราฟความสัมพันธ์ระหว่างระดับยาในเลือดกับเวลา (AUC) ของอีเซทิไมบ์จะเพิ่มขึ้นประมาณ 1.7, 3-4, 5-6 เท่า ตามลำดับ เมื่อเปรียบเทียบกับผู้ป่วยที่มีการทำงานของตับปกติ
ดูเพิ่ม

อีเซทิไมบ์/ซิมวาสแตติน
อีเซทิไมบ์/อะโทวาสแตติน
ไนอะซิน
เอสซีเอช-48461
การเมแทบอลิซึมยาอีเซทิไมบ์โดยปฏิกิริยากลูคูโรนิเดชัน
อีเอกซ์ไอดี

| อีเอกซ์ไอดี |
| --- | --- |
อีเอกซ์ไอดีในปี 2019 จากซ้ายไปขวา: ฮเยลิน, ฮานี, แอลอี, โซลจี และจ็องฮวา
ข้อมูลพื้นฐาน
ที่เกิด: โซล เกาหลีใต้
แนวเพลง: เคป็อป ทริปฮอป อิเล็กโทรป็อป อาร์แอนด์บี
ช่วงปี: 2012–2020, 2022–ปัจจุบัน
ค่ายเพลง:  บานานาคัลเจอร์เอนเตอร์เทนเมนต์  เอบีเอนเตอร์เทนเมนต์  โทกูมะเจแพน 

สมาชิก: โซลจี แอลอี ฮานี ฮเยลิน จ็องฮวา
อดีตสมาชิก: ดามี ยูจี แฮรย็อง

เว็บไซต์: bananact.com/main_exid
อีเอกซ์ไอดี (อังกฤษ: EXID; เกาหลี: 이엑스아이디) เป็นเกิร์ลกรุปเกาหลีใต้ ประกอบไปด้วยสมาชิกจำนวน 5 คนคือ โซลจี, เอลลี, ฮานี, ฮเยริน และจองฮวา อีเอกซ์ไอดีเปิดตัวเมื่อวันที่ 16 กุมภาพันธ์ 2012 หลังซิงเกิลที่ชื่อ "ฮูแดตเกิร์ล" หนึ่งวัน ในเดือนสิงหาคม 2012 พวกเธอมีเอกซ์เทนเดดเพลย์ครั้งแรกชื่อ ฮิปพิทีฮอป แต่ไม่ประสบความสำเร็จ จนในปี 2014 อีเอกซ์ไอดีออกซิงเกิล "อัปแอนด์ดาวน์ ในระยะแรก ซิงเกิลนี้ไม่ได้ประสบความสำเร็จเลยมากนัก แต่หลังจากออกซิงเกิลได้ 4 เดือน มีผู้อัปโหลดวิดีโอแฟนแคมในการแสดงของอีเอกซ์ไอดีจนกลายเป็นไวรอลวิดีโอ ที่สามารถขึ้นถึงอันดับหนึ่งบนแกออนซิงเกิลชาร์ต
อีเอกซ์ไอดีออกเอกซ์เทนเดดเพลย์ชุดที่สองในชื่อ อาเยห์ เมื่อวันที่ 13 เมษายน 2015 และเลดซิงเกิล "อาเยห์" ประสบความสำเร็จในเชิงพาณิชย์ สามารถขึ้นถึงอันดับสองบนแกออนซิงเกิลชาร์ต เช่นเดียวกับซิงเกิล "ฮอตพิงก์" ที่ปล่อยออกมาในเดือนพฤศจิกายน 2015 ปีถัดมา อีเอกซ์ไอดีออกสตูดิโออัลบั้มแรกในชื่อ สตรีต เมื่อวันที่ 1 มิถุนายน2016
สมาชิก

โซลจี (솔지) – หัวหน้าวง ร้องหลัก
แอลอี (엘리) – แร็ปเปอร์หลัก
ฮานี (하니) – ร้องนำ เต้นนำ
ฮเยลิน (혜린) – ร้องนำ
จ็องฮวา (정화) – เต้นหลัก ร้องสนับสนุน แร็ปเปอร์นำ
สมาชิก > อดีตสมาชิก

ดามี (다미)
ยูจี (유지)
แฮรย็อง (해령)
ผลงานเพลง

Holla(2012)
HIPPITY HOP(2012)
Every night(2012)
Up&Down(2014)
Ah yeah(2015)
Hot pink(2015)
สตรีต (2016)
Eclipse(2017)
Full moon(2017)
Lady(2018)
ทรับเบิล (2019)
I Love You(2018)
WE(2019)
Bad girl for you(2019)
บี.แอล.อี.เอส.เอส.อี.ดี (2020)
X(2022)
ผลงานการแสดง > รายการวาไรตี

| ปี | ชื่อ | หมายเหตุ |
| --- | --- | --- |
| 2016 | EXID's Showtime | 8 ตอน |
| 2018 | Made In EXID | 25 ตอน |
ผลงานการแสดง > โทรทัศน์

| ปี | ชื่อ | บทบาท |
| --- | --- | --- |
| 2012 | 12 Signs of Love | ตนเอง (ตอนที่ 8) |
แหล่งข้อมูลอื่น

เว็บไซต์อย่างเป็นทางการ เก็บถาวร 2018-02-25 ที่ เวย์แบ็กแมชชีน
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI 
ศิลปิน:  มิวสิกเบรนซ์
อีเวอรี่

| อีเวอรี่ |
| --- | --- |
งาน 8 ปีเอ็มทีวีไทยแลนด์
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง:  ป็อปร็อก  อินดี้ร็อก  อินดี้ป็อป 
ค่ายเพลง:  บีลีฟเรคอร์ดส  วอทเดอะดัก 

สมาชิก: วรรธน์  ภิญโญวาณิชกะ
อดีตสมาชิก: เอก ไหมพรหม อรรถสิทธิ์ ชวนพิพัฒน์พงศ์ สกล เต็งสกุล
อีเวอรี่ (อังกฤษ: Ewery) เป็นกลุ่มดนตรีสัญชาติไทยสังกัดวอทเดอะดัก ประกอบด้วยสมาชิกปัจจุบันคือ วัท (วรรธน์  ภิญโญวาณิชกะ) ออกผลงานอัลบั้มแรกชุด Completed Things ซึ่งมีผลงานดังติดอันดับคลื่นวิทยุและเอ็มทีวีไทยแลนด์อย่างเพลง "อาย" ผลงานอัลบั้มชุดนี้พวกเขาดูแลทั้งแต่งเนื้อเพลง, ทำนอง, เรียบเรียง โดยได้โกมล บุญเพียรผลมาเป็นโปรดิวเซอร์ให้
Ewery มาจากคำว่า Music is everything.
แรกเริ่มเดิมทีมีสมาชิก 2 คน คือ เอก (เอก ไหมพรหม) มือกลอง กับ วัท ร้องนำ
ซึ่งตอนนั้นทั้งสองทำเพลงกันเองทุกอย่างทุกเล่นกันเองทุกชิ้น จึงนึกถึงคำว่า Every (Everything)
"E" หมายถึง เอก ใช้ตัว "W" แทน "V" เพื่อแทนวัท เป็นการเล่นคำ จนได้พบกับมด (สกล เต็งสกุล) มือเบส และ เต้ (อรรถสิทธิ์ ชวนพิพัฒน์พงศ์) มือกีตาร์ เข้ามาเติมในวงในภายหลัง
Ewery จึงหมายถึง ทุก ๆ สิ่งอย่างที่สมาชิกในวงทำด้วยกัน ใช้เวลาช่วงดี ๆ ด้วยกัน คือทุกสิ่งอย่างที่ทำให้มาพบกัน สนุกด้วยกันกับเสียงดนตรี
สมาชิก

วรรธน์ ภิญโญวาณิชกะ "วัท" - ร้องนำ, กีตาร์
เอก ไหมพรหม "เอก" - กลอง
อรรถสิทธิ์ ชวนพิพัฒน์พงศ์ "เต้" - กีตาร์
สกล เต็งสกุล "มด" - กีตาร์เบส
ผลงาน

| ผลงานเพลงของอีเวอรี่ |
| --- | --- |
สตูดิโออัลบั้ม: 1
มิวสิกวิดีโอ: 4
อีพี: 1
ซิงเกิล: 11
อัลบั้มเดโม: 1
ผลงาน > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| Completed Things |  ออกจำหน่าย: 11 สิงหาคม พ.ศ. 2552  ค่ายเพลง: บีลีฟเรคอร์ดส  รูปแบบ: ซีดี, ดิจิตอลดาวน์โหลด |  Inside  อาย  คำอธิบาย  สะท้อน  คิดถึง  ฉันฟื้น  บางสิ่ง (ที่...ไป)  ไกลเหลือเกิน  ละไม  เริ่มใหม่  เพราะเธอรึเปล่า |
ผลงาน > อีพี

| ชื่ออีพี | รายละเอียด | รายชื่อเพลง |
| --- | --- | --- |
| Incompletely Things |  ออกจำหน่าย: พ.ศ. 2550  รูปแบบ: ดิจิตอลดาวน์โหลด |  Wind  Shadow  Keep  In Between  Change |
ผลงาน > อัลบั้มเดโม

| ชื่ออัลบั้ม | รายละเอียด |
| --- | --- |
ewery squareroot:  ออกจำหน่าย: 6 พฤศจิกายน พ.ศ. 2553  รูปแบบ: ซีดี
ผลงาน > ซิงเกิล

| ปี | รายชื่อเพลง | อัลบั้ม |
| --- | --- | --- |
| 2550 |  "เพราะเธอหรือเปล่า" | Believe Compilation 01 |
| 2551 |  "ละไม" | Believer : Happiness to Believe |
| 2551 |  "คิดถึง" | Believer : Happiness to Believe |
| 2552 |  "อาย" | Completed Things |
| 2552 |  "คำอธิบาย" | Completed Things |
| 2553 |  "บางสิ่ง (ที่…ไป)" | Completed Things |
| 2553 |  "Inside" | Completed Things |
| 2553 |  "เริ่มใหม่" | Completed Things |
| 2556 |  "ฝน" | ซิงเกิลไม่มีอัลบั้ม |
| 2557 |  "Late" | ซิงเกิลไม่มีอัลบั้ม |
| 2558 |  "หลุดจากฝัน" | ซิงเกิลไม่มีอัลบั้ม |
ผลงาน > มิวสิกวิดีโอ

| ปี | รายชื่อเพลง | อัลบั้ม | ผู้กำกับ | ประเภท | ลิงก์ |
| --- | --- | --- | --- | --- | --- |
| 2551 |  "ละไม" | Completed Things | ยศศิริ ใบศรี | ภาพเหนือจริง/แอนิเมชัน |  |
| 2552 |  "อาย" | Completed Things | ยศศิริ ใบศรี | ภาพการแสดงดนตรี |  |
| 2552 |  "คำอธิบาย" | Completed Things | — | เรื่องประกอบ |  |
| 2553 |  "บางสิ่ง (ที่...ไป)" | Completed Things | ยศศิริ ใบศรี | ภาพการแสดงดนตรี |  |
^α α = อ้างอิงอยู่ในลิงก์วิดีโอที่ใส่ไว้ข้างต้นแล้ว
อุทยานพิพิธภัณฑ์ศิลปะอิหร่าน

| --- | --- |
ทางเข้าหลักของพิพิธภัณฑ์
พิพิธภัณฑ์ที่ตั้งในเตหะราน
ที่ตั้ง: เตหะราน ประเทศอิหร่าน
พิกัดภูมิศาสตร์: 35°47′56.3″N 51°25′28.3″E﻿ / ﻿35.798972°N 51.424528°E﻿ / 35.798972; 51.424528
ประเภท: ศิลปะ
เว็บไซต์: baghehonar.farhangsara.ir
อุทยานพิพิธภัณฑ์ศิลปะอิหร่าน  (อังกฤษ: The Iranian Art Museum Garden) เป็นพิพิธภัณฑ์ศิลปะตั้งอยู่ในเขตเอแลฮีเอฮ์ นครเตหะราน ประเทศอิหร่าน อุทยานมีบนาดพื้นที่ไม่ถึงปนึ่งเฮกตาร์ จุดหมายตาสำคัญของอุทยานคือแบบจำลองสิ่งปลูกสร้างในประวัติศาสตร์ของอิหร่านที่สำคัญในขนาดย่อ อาคารเหล่านี้สร้างขึ้นสมัยจักรวรรดิปาห์ลาวี
อาคารหลังหลักสร้างขึ้นในปี 1931 โดยเป็นของอะฮ์มัด อามีร์ อะฮ์มาดี ผู้บังคับบัญชาของเรซา ชะฮ์ มีการบูรณะครั้งใหญ่ในปี 2005 ซึ่งมีการจัดภูมิทรรศสวนใหม่ควบคู่ ในปัเดียวกันนี้ได้เปิดอาคารและพื้นที่สวนโดยรอบใหม่ในฐานะพิพิธภัณฑ์ศิลปะ
ในรัชสมัยของราชวงศ์ปาห์ลาวีในทศวรรษ 1960s มีการจัดเทศกาล "ฉลอง 2500 ปีแห่งจักรวรรดิเปอร์เซีย" มีการสั่งทำแบบจำลองอาคารโบราณในอิหร่านที่สำคัญโดยตรงจากศิลปินของอิตาลี โดยแบบจำลองทำมาจากคอนกรีต และใช้เรซินกับพอลีเอสเทอร์เพื่อประดับกระจกหน้าจ่าง จากนั้นจึงทาด้วยสีน้ำมันในแบบจำลองของฮาชท์เบเฮชท์, เชเฮลโซทูน และ ชัมโซลเอเมเรฮ์
แบบจำลองของโบราณสถานอิหร่านที่สำคัญภายในอุทยาน รวมถึงแบบจำลองของฮาชท์เบเฮชท์, เชเฮล โซทูน, โกนบาเดคาวุส, ชัมโซเอมาเรฮ์, สะพานสามสิบ, สถานีคาราวาน, สวนฟิน, หออาซาดี, หอมีลาด, สุสานดาเนียล, โดมโซลทานนีเยฮ์ และ อารามนักบุญทัดดีอุส